อำเภอลำดวน
ลำดวน เป็นอำเภอหนึ่งในจังหวัดสุรินทร์ เดิมมีฐานะเป็นอำเภอชื่อว่า "อำเภอสุรพินท์" ก่อนที่จะยุบลงในปี พ.ศ. 2455 และจัดตั้งเป็นกิ่งอำเภอใหม่ในชื่อ "กิ่งอำเภอลำดวน" และยกฐานะเป็นอำเภอลำดวน ในเวลาต่อมา

ประวัติ 
อำเภอลำดวน จังหวัดสุรินทร์ มีความเจริญรุ่งเรือง เป็นเมืองหนึ่งในอดีตกาล ซึ่งยังปรากฏหลักฐานให้เห็น คือ ซากกำแพงเมืองสร้างด้วยดินมูล  มีคูคลองล้อมรอบ มีปูชนียสถานและโบราณวัตถุปรากฏอยู่ ในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้ทรงโปรดเกล้าโปรดกระหม่อมยกบ้านลำดวนขึ้นเป็นเมือง พระราชทานนามว่า “เมืองสุรพินทนิคม” 

รายนามเจ้าเมืองสุรพินทนิคม
พ.ศ. 2414 : พระสุรพินทนิคมานุรักษ์ (พระไชยณรงค์ภักดี นาก)
พ.ศ. 2416 : พระสุรพินทนิคมานุรักษ์ (หลวงพิทักษ์สุนทร)
พ.ศ. 2434 : พระสุรพินทนิคมานุรักษ์ (ปราง) : บุตรของพระยาสุรินทร์ภักดีศรีไผทสมันต์ (ม่วง)
พ.ศ. 2439 : พระสุรพิทยานิคมมานุรักษ์ (เสรียบ)
ต่อมาได้มีการเปลี่ยนแปลงแผนวิธีการปกครองทั่วราชอาณาจักรขึ้นใหม่ เมืองสุรพินทนิคมจึงเปลี่ยนเป็นอำเภอเรียกว่า อำเภอสุรพินท์ และต่อมาได้ถูกลดฐานะให้เป็นตำบลชื่อว่าตำบลลำดวน และรวมเข้ากับพื้นที่ในอำเภอศีขรภูมิ ในวันที่ 28 กรกฎาคม พ.ศ. 2455 ก่อนที่ 5 ปีต่อมาท้องที่ตำบลลำดวน อำเภอศีขรภูมิ ได้โอนมาขึ้นกับอำเภอสังขะแทน

 วันที่ 28 กรกฎาคม 2455 ยกเลิกอำเภอสุรพินท์ ไปรวมเข้ากับอำเภอศีขรภูมิ
 วันที่ 11 เมษายน 2510 ตั้งตำบลโชคเหนือ แยกออกจากตำบลลำดวน (ในท้องที่ของอำเภอสังขะ)
 วันที่ 18 มกราคม 2520 แยกพื้นที่ตำบลลำดวน และตำบลโชคเหนือ อำเภอสังขะ ไปตั้งเป็น กิ่งอำเภอลำดวน ขึ้นกับอำเภอสังขะ
 วันที่ 19 สิงหาคม 2523 ตั้งตำบลอู่โลก แยกออกจากตำบลลำดวน ตั้งตำบลตรำดม แยกออกจากตำบลโชคเหนือ
 วันที่ 31 กรกฎาคม 2530 ตั้งตำบลตระเปียงเตีย แยกออกจากตำบลโชคเหนือ
 วันที่ 15 กรกฎาคม 2532 จัดตั้งสุขาภิบาลลำดวนสุรพินท์ ในท้องที่บางส่วนของตำบลลำดวน และตำบลตรำดม
 วันที่ 19 มิถุนายน 2534 ยกฐานะกิ่งอำเภอลำดวน อำเภอสังขะ เป็น อำเภอลำดวน
 วันที่ 25 พฤษภาคม 2542 ยกฐานะจากสุขาภิบาลลำดวนสุรพินท์ เป็นเทศบาลตำบลลำดวนสุรพินท์ ด้วยผลของกฎหมาย

ที่ตั้งและอาณาเขต 
อำเภอลำดวนตั้งอยู่ทางตอนกลาง ค่อนไปทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอศีขรภูมิ
 ทิศตะวันออก ติดต่อกับอำเภอศรีณรงค์
 ทิศใต้ ติดต่อกับอำเภอสังขะและอำเภอปราสาท
 ทิศตะวันตก ติดต่อกับอำเภอปราสาทและอำเภอเมืองสุรินทร์

การแบ่งเขตการปกครอง

การปกครองส่วนภูมิภาค 
อำเภอลำดวนแบ่งเขตการปกครองย่อยเป็น 5 ตำบล 51 หมู่บ้าน ได้แก่

การปกครองส่วนท้องถิ่น 
ท้องที่อำเภอลำดวนประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลลำดวนสุรพินท์ ครอบคลุมพื้นที่บางส่วนของตำบลลำดวน และบางส่วนของตำบลตรำดม
 องค์การบริหารส่วนตำบลลำดวน ครอบคลุมพื้นที่ตำบลลำดวน (เฉพาะนอกเขตเทศบาลตำบลลำดวนสุรพินท์)
 องค์การบริหารส่วนตำบลโชคเหนือ ครอบคลุมพื้นที่ตำบลโชคเหนือทั้งตำบล
 องค์การบริหารส่วนตำบลอู่โลก ครอบคลุมพื้นที่ตำบลอู่โลกทั้งตำบล
 องค์การบริหารส่วนตำบลตรำดม ครอบคลุมพื้นที่ตำบลตรำดม (เฉพาะนอกเขตเทศบาลตำบลลำดวนสุรพินท์)
 องค์การบริหารส่วนตำบลตระเปียงเตีย ครอบคลุมพื้นที่ตำบลตระเปียงเตียทั้งตำบล

การคมนาคม 
การเดินทางจากกรุงเทพฯ ใช้ทางหลวงแผ่นดินหมายเลข 1 (ถนนพหลโยธิน) ผ่านจังหวัดปทุมธานี พระนครศรีอยุธยา แล้วแยกเข้าทางหลวงแผ่นดินหมายเลข 2 (ถนนมิตรภาพ) ผ่านจังหวัดสระบุรี นครราชสีมา แล้วใช้ทางหลวงหมายเลข 24 ผ่านจังหวัดบุรีรัมย์ แยกซ้ายเข้าทางหลวงแผ่นดินหมายเลข 214 (ตรงแยกอำเภอปราสาท) เข้าเมืองสุรินทร์ใช้ทางหลวงหมายเลข 2077 เข้าสู่อำเภอลำดวน ระยะทาง 26 กม. 

ระยะทางจากอำเภอลำดวนสู่อำเภอต่าง ๆ ในจังหวัดสุรินทร์
อ.ชุมพลบุรี ระยะทาง 110 กม.
อ.พนมดงรัก ระยะทาง 81 กม.
อ.ท่าตูม ระยะทาง 79 กม.
อ.รัตนบุรี ระยะทาง 77 กม.
อ.สนม ระยะทาง 69 กม.
อ.โนนนารายณ์ ระยะทาง 68 กม.
อ.จอมพระ ระยะทาง 53 กม.
อ.สำโรงทาบ ระยะทาง 53 กม.
อ.บัวเชด ระยะทาง 51 กม.
อ.เขวาสินรินทร์ ระยะทาง 49 กม.
อ.ปราสาท ระยะทาง 45 กม.
อ.กาบเชิง ระยะทาง 36 กม.
อ.ศรีณรงค์ ระยะทาง 32 กม.
อ.ศรีขรภูมิ ระยะทาง 32 กม.
อ.เมืองสุรินทร์ ระยะทาง 26 กม.
อ.สังขะ ระยะทาง 25 กม.

สถานที่ท่องเที่ยว 

ชุมชนโบราณเมืองสุรพินทนิคม
ปราสาทตระเปียงเตีย
บัลลังก์ตระเปียงกู
เจดีย์ลำดวน
วนอุทยานป่าสนสองใบหนองคู

อ้างอิง 

 
ลำดวน